**Biztonságos adatmegsemmisítés**

### Az IBM becslése szerint ma 2,2 millió terabyte adat keletkezik naponta, ami nagyságrendileg megegyezik a civilizáció hajnala és 2003 között keletkezett összes adatmennyiséggel. Általánosságban véve 1-3 zettabyte közöttire becsülik a jelenleg a világban tárolt adatmennyiséget, melynek legalább 98%-a digitalizált adat. És ahogyan az adatok gyűlnek, úgy gyűlnek az adatokkal kapcsolatos problémáink...

### tera – peta – exa – zetta - yotta

### Ahol az adatok gyűlnek...

### 1. A használatból kivont IT eszközök, potenciális, elfekvő botrányforrások.

### 2. A megsemmisítésre váró adatok és adathordozók őrzése, raktározása komoly költségekkel jár.

### 3. Az IT termékek megsemmisítésével járó környezetterhelés negatívan érinti a vállalat hírnevét és megítélését.

### 4. Az IT eszközök veszélyes hulladékként való megsemmisítése további kiadásokkal terheli a vállalatokat.

### 5. Nincs megfelelően dokumentálva a „házon belüli” adattörlés. Ki vállalja a felelősséget, hogy azok valóban helyreállíthatatlanok?

### Ebből is látható, hogy a probléma, mellyel a cégeknek és a szervezeteknek meg kell küzdeniük, jóval összetettebb, mint az adatmegsemmisítés.

**Jogi kötelezettségek 2014. március 15-től szigorodtak a jogszabályok!**

Az adatok törlésére való kötelezettség széles körben elő van írva a magyar és az európai jogszabályi környezetben, amely a polgári és a büntetőjogi felelősségre is kiterjed.

Az információs törvény egyértelműen meghatározza az **adattörlés** *(„az adatok felismerhetetlenné tétele oly módon, hogy a helyreállításuk többé nem lehetséges.”)* és az **adatmegsemmisítés** (*„az adatokat tartalmazó adathordozó teljes fizikai megsemmisítése”*) fogalmát.

### Az adatmegsemmisítés módszerei

Az adathordozó típusától, állapotától, illetve a jótállás megőrzéshez szükséges előírásoktól függően különböző eljárásokat kínálunk.

* demagnetizálás - A mágnesességtől való semlegesítés.
* felülírás – 1 alkalommal
* többszörös felülírás – legalább 3 felülírás véletlenszerű adatokkal
* fizikai megsemmisítés – kémiai, mechanikai