**Mintapélda HTML és CSS kódokhoz  
*CSS szövegformázás – 6. Felhőkarcolók***

1. Nyissa meg a ***felhokarcolo.htm*** állományt, majd tagolja a weboldalt az alábbi szerkezetnek megfelelően!

* A „Felhőkarcolók” szöveg legyen egyes szintű címsor!
* „A felhőkarcolók nagyon magas…” kezdetű hosszabb szövegrészt a „… megjelentek az első magas épületek.”-ig alakítsa blokkszintű objektummá!
* Ennek a bekezdésnek az első mondatát alakítsa sorszintű elemmé!

1. A főcímet követő első egységet azonosítsa a „bevezeto” névvel!
2. Sorolja be az első bekezdésben található ***supertall***, illetve ***skycraper*** kifejezéseket az „idegenszo” osztályba!
3. Szúrjon be a második szintű címsorként megadott objektum elé egy „valaszto” nevű  
   azonosítóval ellátott vonalat!
4. Hozzon létre egy ***fkstilus*** nevű stílusfájlt, majd kapcsolja azt a ***felhokarcolo*** oldalhoz!  
   A következőkben megadott formátumbeállításokat ebben a külső stíluslapon definiálja!
5. Az egész oldalon alkalmazzon Arial betűtípust 1.1em betűméretet és valamilyen (szabadon választott) világos háttérszínt!
6. Formázza meg az első szintű címsort középre igazított, piros színű, 3em nagyságú, nagybetűs betűkkel!
7. Állítsa be a vonal stílusát úgy, hogy az az aktuális ablakméret 60%-a, vastagsága 4 képpont, színe kék legyen!
8. Az utolsó bekezdést követően hozzon létre egy bekezdést a „Forrás: HVG, 2016. október 27.” szöveggel és azonosítsa „forras” névvel! Igazítsa ezt a bekezdést jobbra, illetve az alapértelmezettnél kisebb betűmérettel és dőlt stílussal jelenítse meg!
9. A „bevezeto” azonosítóval ellátott részt emelje ki a szöveg többi részéből legalább két formátumjellemző megadásával!
10. Az egyes felhőkarcolók leírását tartalmazó részre állítsa be az alábbiakat: a bekezdés bal oldalát kezdje 20 képponttal beljebb, legyen sorkizárt igazítású, másfeles sorközzel formázott! Állítsa be, hogy mindegyik leírás és az azt követő rész „városnév – jellemző” felirata között legyen nagyobb távolság!
11. A városok nevét (pl. Bergen), ahol az adott felhőkarcoló megtalálható, emelje ki félkövér stílusú, piros háttérszínen elhelyezett fehér színű betűkkel!
12. A városok neve melletti, kötőjelet követő szövegek (pl. csúcstartó) esetén használjon kiskapitális beállítást, valamint szövegritkítást 5 képpontos értékkel!